Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 69/2003. (X. 28.) GKM rendelethez
Paragraph Index: 791

1. Áralkalmazási eljárások 1.1. Rendszeres árkorrekció A 2004. január 1-jétõl 2005. december 31-ig tartó árszabályozási idõszak során, a rendszeres árkorrekció: — július 1-jére vonatkozóan (az árképletek és az import költségeket befolyásoló tényezõk alapján) és — január 1-jére vonatkozóan (az import költségeket befolyásoló tényezõk alapján) történik. 1.2. Rendkívüli ármódosítás A Hivatal akkor tesz rá javaslatot, ha a földgázpiaci események azt egyértelmûen szükségessé teszik. 1.3. Az infláció figyelembevétele a júliusi rendszeres árkorrekciók során 2003/123. szám A MNB által közzétett aktuális (legutolsó) éves átlagos fogyasztói árindex-elõrejelzést (az árelõkészítés lezárása elõtti utolsó „Jelentés az infláció alakulásáról”) a „k” inflációkorrekciós tényezõvel (lásd 1.4. pont) korrigálni kell, és az így kapott „becslési hibával korrigált inflációkövetési tényezõt” (lásd 2.1. pont) kell a rendszeres árkorrekciók során használni. Az elõrejelzés hibáját utólag, az árkorrekciós javaslatok között eltelt idõszakra vetített KSH tény — háztartási energia nélküli — árindex alapján kell figyelembe venni e rendelet 1. számú mellékletének 2. d) pontjában, a (CPIX1 és a CPIX2) indexeknél leírtak szerint. 1.4. Inflációkorrekciós tényezõ („k”) Az inflációkorrekciós tényezõ értékére a rendszeres árkorrekciók alkalmával — az árjavaslatoknak az ár megállapítója számára történõ benyújtása kapcsán — a Hivatal tesz javaslatot a 0,75—0,95 közötti sávban. Javaslata megtételekor a Hivatal elemzi a hatósági áras engedélyesek mûködését és a várható folyamatokat. Indokolt esetben a Hivatal hatósági áras engedélyesenként, illetve tevékenységenként egymástól eltérõ mértékû inflációkorrekciós tényezõre is javaslatot tehet. 1.5. Az átlagárak és a tarifák A rendszeres árkorrekció vagy rendkívüli ármódosítás során érvényesítendõ átlagárak (árszint) meghatározásával együtt kell az átlagárakat lebontani tarifákra (díjtételekre). Mennyiségarányos tarifák esetében az induló árak (tarifák) megállapításánál figyelembe vett (hõmérsékletkorrigált) mennyiségi adatokat és súlyarányokat kell alapul venni. Ezen adatokon akkor indokolt változtatni, ha az induló áraknál figyelembe vett mennyiségi adatok és arányok alapvetõen helytelennek vagy alkalmatlannak bizonyulnak. Az alap- és teljesítménydíjakat az indexált árbevételtömeg és a legutolsó rendelkezésre álló adatok alapján kell meghatározni. A 2.3. és 2.5. pontok szerinti fajlagos értékek és átlagárak számszerûsítése és további felhasználása során különös figyelmet kell fordítani a piaci szerkezet alakulására, a közüzemi és a versenypiac közötti arányra, illetve ennek változására. Az átlagáraknak a csupán mennyiségi összetétel módosulása miatt bekövetkezõ változása önmagában nem jelzi, illetve teszi szükségessé a közüzemi a díjtételek változ(tat)ását. 1.6. Nyereségkorlát és nyereség-visszajuttatás

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes